02018R0574 — BG — 16.04.2018 — 000.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

Поправен със:

▼B

РЕГЛАМЕНТ ЗА ИЗПЪЛНЕНИЕ (ЕС) 2018/574 НА КОМИСИЯТА

от 15 декември 2017 година

относно техническите стандарти за създаването и работата със система за проследяване на тютюневи изделия

(текст от значение за ЕИП)

ГЛАВА I

ПРЕДМЕТ И ОПРЕДЕЛЕНИЯ

Член 1

Предмет

С настоящия регламент се определят техническите стандарти за създаването и работата на системата за проследяване, предвидена в член 15 от Директива 2014/40/ЕС.

Член 2

Определения

За целите на настоящия регламент, в допълнение към определенията, посочени в член 2 от Директива 2014/40/ЕС, се прилагат следните определения:

ГЛАВА II

ТЕХНИЧЕСКИ СПЕЦИФИКАЦИИ, СВЪРЗАНИ С УНИКАЛНИЯ ИДЕНТИФИКАТОР

РАЗДЕЛ 1

Общи разпоредби

Член 3

Издател на идентификатори

1. Всяка държава членка определя субект („издател на идентификатори“), отговарящ за генерирането и издаването на уникални идентификатори, в съответствие с членове 8, 9, 11 и 13 за максимален срок от една година от датата на влизане в сила на настоящия регламент за изпълнение.

2. Държавите членки гарантират, че даден издател на идентификатори, който за изпълнението на своите функции възнамерява да използва услугите на подизпълнители, се разглежда като кандидат за поемането на тази функция само ако самоличността на всеки от предложените подизпълнители им е била съобщена.

3. Издателят на идентификатори е независим и отговаря на критериите, определени в член 35.

4. Всеки издател на идентификатори има уникален идентификационен код. Кодът се състои от буквено-цифрови знаци и отговаря на стандарта на Международната организация по стандартизация/Международната електротехническа комисия (ISO/IEC) 15459-2:2015.

5. Когато един и същ издател на идентификатори е определен за повече от една държава членка, той се идентифицира с един и същ код.

6. Държавите членки уведомяват Комисията за определянето на издателя на идентификатори и за неговия идентификационен код в срок от един месец след определянето му.

7. Държавите членки гарантират, че информацията, свързана със самоличността на определения издател на идентификатори и с неговия идентификационен код, се публикува и до нея се предоставя онлайн достъп.

8. Всяка държава членка въвежда подходящи мерки, за да се гарантира:

9. Издателят на идентификатори може да въведе и начислява такси за икономическите оператори единствено за генериране и издаване на единни идентификатори. Таксите са недискриминационни и пропорционални на броя на уникалните идентификатори, генерирани и издадени на икономически оператори, като се вземе предвид начинът на предоставяне.

Член 4

Компетентни издатели на идентификатори за генериране и издаване на уникални идентификатори

1. За тютюневи изделия, произведени в Съюза, компетентният издател на идентификатори е субектът, определен за държавата членка, в която се произвеждат изделията.

Чрез дерогация от първата алинея компетентният издател на идентификатори е субектът, определен за държавата членка, на чийто пазар са пуснати продуктите, когато това изискване е наложено от тази държава членка.

2. За тютюневи изделия, внесени в Съюза, компетентният издател на идентификатори е субектът, определен за държавата членка, на чийто пазар са пуснати продуктите.

3. За тютюневи изделия, опаковани заедно в Съюза, компетентният издател на идентификатори е субектът, определен за държавата членка, в която изделията са опаковани заедно.

4. За тютюневи изделия, предназначени за износ, компетентният издател на идентификатори е субектът, определен за държавата членка, в която се произвеждат изделията.

5. При временно отсъствие на компетентния издател на идентификатори Комисията може да разреши на икономическите оператори да използват услугите на друг издател на идентификатори, който е бил определен в съответствие с член 3.

Член 5

Валидност на уникалните идентификатори и дезактивиране

1. Единните идентификатори, генерирани от издателите на идентификатори, могат да бъдат използвани, за да се маркират потребителски опаковки или големи опаковки, както е предвидено в членове 6 и 10, за максимален срок от шест месеца от датата на получаване на индивидуалните идентификатори от икономическия оператор. След този срок уникалните идентификатори стават невалидни и икономическите оператори гарантират, че те не се използват за маркиране на потребителски опаковки или големи опаковки.

2. Системата от хранилища гарантира, че уникалните идентификатори, които не са били използвани в рамките на шестмесечния срок, посочен в параграф 1, автоматично се дезактивират.

3. По всяко време производителите и вносителите могат да получат дезактивацията на уникалните идентификатори посредством предаване на искане за дезактивиране до съответното първично хранилище на данни. Другите икономически оператори могат да получат дезактивирането на уникалните идентификатори посредством предаване на искане за дезактивиране посредством маршрутизатора. Искането за дезактивиране се въвежда по електронен път в съответствие с член 36 и съдържа информацията, посочена в приложение II, глава II, раздел 2, точка 2.3, в определения там формат. Дезактивирането не засяга целостта на вече съхранената информация във връзка с уникалния идентификатор.

РАЗДЕЛ 2

Уникални идентификатори на равнище потребителска опаковка

Член 6

Маркиране с уникални идентификатори на равнище потребителска опаковка

1. Производителите и вносителите маркират всяка потребителска опаковка, произведена или внесена в Съюза, с уникален идентификатор (УИ на равнище потребителска опаковка), който отговаря на изискванията в член 8.

2. За тютюневи изделия, произведени извън Съюза, УИ на равнище потребителска опаковка се прилага върху потребителската опаковка, преди тютюневото изделие да бъде внесено в Съюза.

Член 7

Проверка на УИ на равнище потребителска опаковка

1. Производителите и вносителите гарантират, че прилагането на УИ на равнище потребителска опаковка директно бива последвано от проверката на тези УИ на равнище потребителска опаковка по отношение на правилното прилагане и четимост.

2. Процесът, посочен в параграф 1, се защитава със средство срещу подправяне, доставено и инсталирано от независима трета страна, която представя декларация до съответните държави членки и до Комисията, че инсталираното устройство отговаря на изискванията на настоящия регламент.

3. Когато при процеса, посочен в параграф 1, не се потвърди правилното прилагане и пълната четимост на УИ на равнище потребителска опаковка, производителите и вносителите прилагат наново УИ на равнище потребителска опаковка.

4. Производителите и вносителите гарантират, че информацията, записана от средството срещу подправяне, остава на разположение за период от девет месеца от момента на записването ѝ.

5. При поискване от държавите членки производителите и вносителите предоставят пълен достъп до записа на процеса на проверка, създаден със средството срещу подправяне.

6. Чрез дерогация от параграфи 2, 4 и 5 задължението за инсталиране на средство срещу подправяне, не се прилага:

Член 8

Структура на УИ на равнище потребителска опаковка

1. Всяка потребителска опаковка на тютюнево изделие се маркира с УИ на равнище потребителска опаковка. Той се състои от възможно най-кратка последователност от буквено-цифрови знаци, които са не повече от 50. Последователността е уникална за дадена потребителска опаковка и съдържа следните елементи от данни:

2. Издателите на идентификатори отговарят за генерирането на код, състоящ се от елементите, изброени в параграф 1, букви а), б) и в).

3. Производителите или вносителите добавят електронния времеви печат, посочен в параграф 1, буква г), към кода, генериран от издателя на идентификатори в съответствие с параграф 2.

4. УИ на равнище потребителска опаковка не включва елементи от данни, различни от изброените в параграф 1.

Когато издателите на идентификатори използват криптиране или компресиране за генерирането на УИ на равнище потребителска опаковка, те информират за това компетентните органи на държавите членки и Комисията за използваните алгоритми за криптиране и компресиране. ИУ на равнище потребителска опаковка не се използват повторно.

Член 9

Искане и издаване на УИ на равнище потребителска опаковка

1. Производителите и вносителите изпращат искане до компетентния издател на идентификатори за издаване на ИУ на равнище потребителска опаковка, посочени в член 8. Исканията се подават по електронен път в съответствие с член 36.

2. Производителите и вносителите, които подават такова искане, предоставят информацията, посочена в приложение II, глава II, раздел 2, точка 2.1, в определения там формат.

3. В срок от два работни дни от датата на получаване на искането и в посочения ред издателят на идентификаторите:

4. Държавите членки обаче могат да изискват от издателите на идентификатори да извършат физическа доставка на УИ на равнище потребителска опаковка като алтернатива на електронната доставка. Когато се предлага физическа доставка на УИ на равнище потребителска опаковка, производителите и вносителите посочват дали изискват физическа доставка. В този случай в срок от 10 работни дни от датата на получаване на искането и в посочения ред издателят на идентификаторите:

5. В срок от един работен ден производителите и вносителите могат да анулират искането, изпратено в съответствие с параграф 1, посредством съобщение за анулиране, както е определено в приложение II, глава II, раздел 5, точка 5.

РАЗДЕЛ 3

Уникални идентификатори на равнище голяма опаковка

Член 10

Маркиране с уникални идентификатори на равнище голяма опаковка

1. Когато икономическите субекти изберат да спазват задълженията за записване, предвидени в член 15, параграф 5 от Директива 2014/40/ЕС, посредством записване на големи опаковки, те маркират големите опаковки, съдържащи тютюневи изделия, с уникален идентификатор („УИ на равнище голяма опаковка“).

2. УИ на равнище голяма опаковка се генерират и издават въз основа на искане до компетентния издател на идентификатори или директно от икономическия оператор.

3. Когато се генерира УИ на равнище голяма опаковка въз основа на искане до компетентния издател на идентификатори, той отговаря на изискванията за структурата, изложени в член 11, параграф 1.

4. Когато УИ на равнище голяма опаковка се генерира директно от икономическия оператор, той се състои от индивидуален единичен код, генериран в съответствие със стандарта IISO/IEC 15459-1:2014 или ISO/IEC 15459-4:2014 или най-актуалните им еквиваленти.

Член 11

Структура на УИ на равнище голяма опаковка, генерирани от издателите на идентификатори

1. В структурата на УИ на равнище голяма опаковка, генерирани въз основа на искане до компетентния издател на идентификатори, се включва последователност от максимум 100 буквено-цифрови знака, която е уникална за дадена голяма опаковка и която се състои от следните елементи от данни:

2. Издателите на идентификатори отговарят за генерирането на код, състоящ се от елементите, изброени в параграф 1, букви а), б) и в).

3. Икономическите оператори добавят електронния времеви печат, посочен в параграф 1, буква г), към кода, генериран от издателя на идентификатори в съответствие с параграф 2.

4. УИ на равнище голяма опаковка може да бъде допълнен от икономическия оператор с допълнителна информация, при условие че не е надвишен максималният брой на знаците, определен в параграф 1. Тази информация може да се появи единствено след данните, посочени в параграф 1.

Член 12

Хипервръзка между равнищата на УИ

1. УИ на равнище голяма опаковка може да идентифицира списъка на всички уникални идентификатори, съдържащи се в големите опаковки, посредством достъпна по електронен път хипервръзка със системата от хранилища на данни.

▼C1

2. За да се установи хипервръзката, посочена в параграф 1, производителите и вносителите предават до първичното си хранилище на данни информацията, посочена в приложение II, глава II, раздел 3, точка 3.2, в определения там формат.

3. За да се установи хипервръзката, посочена в параграф 1, икономическите оператори, различни от производители и вносители, предават посредством маршрутизатора до вторичното хранилище на данни информацията, посочена в приложение II, глава II, раздел 3, точка 3.2, в определения там формат.

▼B

Член 13

Искане и издаване на УИ на равнище голяма опаковка, генерирани от издателите на идентификатори

1. Икономическите оператори, изискващи УИ на равнище голяма опаковка въз основа на искане до компетентния издател на идентификатори, въвеждат тези искания по електронен път в съответствие с член 36.

2. Икономическите оператори, които подават такива искания, предоставят информацията, посочена в приложение II, глава II, раздел 2, точка 2.2, в определения там формат.

3. По отношение на производителите и вносителите: в срок от два работни дни от датата на получаване на искането и в посочения ред издателят на идентификаторите:

4. За икономическите оператори, различни от производителите и вносителите: в срок от два работни дни от датата на получаване на искането и в посочения ред издателят на идентификаторите:

▼C1

▼B

5. В срок от един работен ден икономическите оператори могат да анулират искането, изпратено в съответствие с параграф 1, посредством съобщение за анулиране, както е определено в приложение II, глава II, раздел 5, точка 5, в определения там формат.

6. УИ на равнище голяма опаковка, издадени от компетентните издатели на идентификатори, не се използват повторно.

ГЛАВА III

ИДЕНТИФИКАТОРНИ КОДОВЕ НА ИКОНОМИЧЕСКИ ОПЕРАТОРИ, ОБЕКТИ И МАШИНИ

Член 14

Искане за идентификаторен код на икономически оператор

1. Икономическите оператори и операторите на първите търговски обекти за продажба на дребно подават искане за издаване на идентификаторен код на икономически оператор от издателя на идентификатори, компетентен за всяка държава членка, в която те осъществяват дейност в най-малко един обект. Вносителите подават искане за издаване на идентификаторен код от издателя на идентификатори, компетентен за всяка държава членка, на чийто пазар те пускат своите продукти.

2. Икономическите оператори и операторите на първите търговски обекти за продажба на дребно, които подават искане в съответствие с параграф 1, предоставят информацията, посочена в приложение II, глава II, раздел 1, точка 1.1, в определения там формат.

3. За операторите на първите търговски обекти за продажба на дребно задължението да подадат искане за идентификаторен код на икономически оператор може да бъде изпълнено и от който и да било друг регистриран икономически оператор. Такава регистрация от страна на третата страна е обвързана със задължението за получаване на съгласието на оператора на първия търговски обект за продажба на дребно. Третата страна информира оператора на първия търговски обект за продажба на дребно за всички подробни данни за регистрацията, включително за определения идентификаторен код на икономически оператор.

4. Икономическите оператори и операторите на първите търговски обекти за продажба на дребно уведомяват издателя на идентификатори за идентификаторните кодове на икономически оператори, определени им от друг издател на идентификатори. Когато този информация не е налице към момента на регистрацията, икономическите оператори я предоставят най-късно до два работни дни от получаването на идентификаторен код на икономически оператор, определен от друг издател на идентификатори.

5. Всяка промяна на информацията, подадена в първоначалния формуляр за искане, и всяко прекратяване на дейностите на оператора се съобщават незабавно от съответния оператор на издателя на идентификатори във форматите, определени в приложение II, глава II, раздел 1, точки 1.2 и 1.3.

Член 15

Издаване и регистриране на идентификаторни кодове на икономически оператор

1. При получаване на искане в съответствие с член 14 издателят на идентификатори генерира идентификаторен код на икономически оператор, който се състои от следните елементи от данни, които се поставят в следния ред:

2. В срок от два работни дни издателят на идентификатори предава кода на подалия искането оператор.

3. Цялата информация, подадена на издателя на идентификатори в съответствие с член 14, параграф 2, и съответните идентификаторни кодове съставляват част от регистър, който трябва да бъде създаден, управляван и актуализиран от компетентния издател на идентификатори.

4. В надлежно обосновани случаи държавите членки могат, в съответствие с националното си право, да изискат от издателя на идентификатори да дезактивира идентификаторен код на икономически оператор. В такива случаи държавата членка информира икономическия оператор или оператора на първия търговски обект за продажба на дребно за дезактивирането и за основанията за дезактивирането. Дезактивирането на даден идентификаторен код на икономически оператор води до автоматичното дезактивиране на свързаните с него идентификаторни кодове на обект и идентификаторни кодове на машина.

5. Икономическите оператори и операторите на първите търговски обекти за продажба на дребно обменят информация за съответните си идентификаторни кодове на икономическия оператор, за да се даде възможност на икономическите оператори да записват и предават информацията за сделки, както е предвидено в член 33.

Член 16

Искане за идентификаторен код на обект

1. Всички обекти от производствения обект до първия търговски обект за продажба на дребно се идентифицират чрез код („идентификаторен код на обект“), генериран от издателя на идентификатори, компетентен за територията, на която е разположен този обект.

2. Икономическите оператори и операторите на първите търговски обекти за продажба на дребно подават искане за идентификаторен код на обект, като предоставят на издателя на идентификатори информацията, посочена в приложение II, глава II, раздел 1, точка 1.4, в определения там формат.

3. За първите търговски обекти за продажба на дребно задължението за подаване на искане за идентификаторен код е на оператора на първия търговски обект за продажба на дребно. Това задължение може да бъде изпълнено и от всеки друг регистриран икономически оператор, който може да действа от името на оператора на първия търговски обект за продажба на дребно. Регистрацията от страна на третата страна е обвързана със задължението за получаване на съгласието на оператора на първия търговски обект за продажба на дребно. Третата страна информира оператора на първия търговски обект за продажба на дребно за всички подробни данни за регистрацията, включително за определения идентификаторен код на обект.

4. Задължението да подаде искане за идентификаторен код на обект, свързан с производствени обекти, разположени извън Съюза, е на вносителя, установен в ЕС. Вносителят подава искане до който и да било издател на идентификатори, определен от държава членка, на чийто пазар той пуска своите продукти. Регистрацията от страна на вносителя е обвързана със задължението за получаване на съгласието на субекта, отговорен за производствения обект в третата държава. Вносителят информира икономическия оператор, отговорен за производствения обект в третата държава, за изчерпателни подробни данни за регистрацията, включително за определения идентификаторен код на обект.

5. Всяка промяна на информацията, подадена в първоначалния формуляр за искане, и всяко прекратяване на дейностите на обекта се съобщават незабавно от икономическия оператор на издателя на идентификатори във форматите, определени в приложение II, глава II, раздел 1, точки 1.5 и 1.6.

Член 17

Издаване и регистриране на идентификаторни кодове на обекти

1. При получаване на искане в съответствие с член 16 издателят на идентификатори генерира идентификаторен код на обект, който се състои от следните елементи от данни, които се поставят в следния ред:

2. В срок от два работни дни от получаването на искането издателят на идентификатори предава кода на подалия заявката оператор.

3. Цялата информация, подадена на издателя на идентификатори в съответствие с член 16, параграф 2, и съответните идентификаторни кодове съставляват част от регистър, който трябва да бъде създаден, управляван и актуализиран от компетентния издател на идентификатори.

4. В надлежно обосновани случаи държавите членки могат да изискат от издателя на идентификатори да дезактивира идентификаторен код на обект. В тези случаи държавата членка информира икономическия оператор или оператора на първия търговски обект за продажба на дребно за дезактивирането и за основанията за дезактивирането. Дезактивирането на даден идентификаторен код на обект води до автоматичното дезактивиране на свързаните с него идентификаторни кодове на машина.

▼C1

5. Икономическите оператори и операторите на първите търговски обекти за продажба на дребно обменят информацията за съответните си идентификаторни кодове на обект, за да се даде възможност на икономическите оператори да записват и предават информацията за движение на продукти, както е предвидено в член 32.

▼B

Член 18

Искане за идентификаторен код на машина

1. Всяка машина се идентифицира чрез код („идентификаторен код на машина“), генериран от издателя на идентификатори, компетентен за територията, на която е разположена тази машина.

2. Производителите и вносителите подават искане за идентификаторен код на машина, като предоставят на издателя на идентификатори информацията, посочена в приложение II, глава II, раздел 1, точка 1.7, в определения там формат.

3. Задължението да подаде искане за идентификаторен код на машина, който се отнася за машини, разположени в производствени обекти извън Съюза, е на вносителя, установен в Съюза. Вносителят подава искане до който и да било издател на идентификатори, определен от държава членка, на чийто пазар той пуска своите продукти. Регистрацията от страна на вносителя е обвързана със задължението за получаване на съгласието на субекта, отговорен за производствения обект в третата държава. Вносителят информира икономическия оператор, отговорен за производствения обект в третата държава, като му предоставя изчерпателни подробни данни за регистрацията, включително за определения идентификаторен код на машина.

4. Всяка промяна на информацията, подадена в първоначалния формуляр за искане, и всяко извеждане от експлоатация на регистрираните машини се съобщават незабавно от производителя или вносителя на издателя на идентификатори във форматите, определени в приложение II, глава II, раздел 1, точки 1.8 и 1.9.

Член 19

Издаване и регистриране на идентификаторни кодове на машини

1. При получаване на искане в съответствие с член 18 издателят на идентификатори генерира идентификаторен код на машина, който се състои от следните елементи от данни, които се поставят на посочената позиция:

2. В срок от два работни дни издателят на идентификатори предава кода на подалия искането оператор.

3. Цялата информация, подадена на издателя на идентификатори в съответствие с член 18, параграф 2, и съответните идентификаторни кодове съставляват част от регистър, който трябва да бъде създаден, управляван и актуализиран от съответния издател на идентификатори.

4. В надлежно обосновани случаи държавите членки могат да изискат от издателя на идентификатори да дезактивира идентификаторен код на машина. В тези случаи държавата членка информира производителите и вносителите за дезактивирането и за основанията за дезактивирането.

Член 20

Прехвърляне на офлайн неструктурирани файлове и регистри

1. Издателите на идентификатори създават офлайн неструктурирани файлове и регистри, свързани с информацията, посочена в член 14, параграф 2, член 16, параграф 2 и член 18, параграф 2, заедно с обяснителни бележки за техните структури.

2. Офлайн неструктурираните файлове не трябва да бъдат по-големи от два гигабайта за издател на идентификатори. Всеки ред на текстовия файл съдържа един запис с полета, разделени с разделители, като запетайки или табулации.

3. Издателите на идентификатори гарантират, че актуализирани копия на всички офлайн неструктурирани файлове, регистри и свързани с тях обяснителни бележки се предоставят по електронен път посредством маршрутизатора до вторичното хранилище на данни.

4. Държавите членки могат да адаптират ограниченията за размера за офлайн неструктурираните файлове, посочени в параграф 2, като вземат предвид както средния размер на наличната инсталирана памет на устройствата за проверка, използвани за офлайн проверки на уникални идентификатори, така и общия брой издатели на идентификатори.

ГЛАВА IV

НОСИТЕЛИ НА ДАННИ

Член 21

Носители на данни за уникалните идентификатори

1. УИ на равнище потребителска опаковка се кодират с помощта на най-малко един от следните видове носители на данни:

в) четим с оптично устройство код от вида DotCode с капацитет за откриване и коригиране на грешки, еквивалентен или по-голям от този, предлаган от алгоритъма на Рейд-Соломон за коригиране на грешки с брой на проверените знаци (NC), равен на три плюс броя на знаците на данните (ND), разделен на две (NC = 3 + ND/2). Баркодове, отговарящи на спецификацията ISS DotCode Symbology Specification, публикувана от Асоциацията за автоматично разпознаване и мобилност (Association for Automatic Identification and Mobility — AIM) (редакция 3.0, август 2014 г.), се счита, че отговарят на изискванията, посочени в настоящата точка.